6.9.2022.
HR
Službeni list Europske unije
C 342/63 srijeda, 16. veljače 2022.
16. poziva Komisiju da osigura postupak odobravanja „aktivnih tvari” u pesticidima, koji je potpuno transparentan i bez sukoba interesa; primjećuje da je europska građanska inicijativa pod nazivom „Spasimo pčele i poljoprivrednike” prikupila više od milijun potpisa diljem EU-a i da se u toj inicijativi poziva na postupno ukidanje sintetičkih pesticida u EU-u, na mjere za obnovu biološke raznolikosti i na potporu poljoprivrednicima u prelasku na održivu poljoprivredu; traži od Europskog ombudsmana da nastavi istraživati postojeće sustave na razini EU-a kako bi se osiguralo da se sadašnjim politikama i postupovnim jamstvima u tom području jamči najviša razina zaštite ljudskog zdravlja i okoliša te da prikupljanje i ispitivanje znanstvenih dokaza bude potpuno transparentno, točno i bez sukoba interesa;
17.
podsjeća da je u ožujku 2020.
Europski ombudsman zaključio svoju istragu o tome kako Komisija osigurava da znanstveni stručnjaci koji je savjetuju ne budu u sukobu interesa; poziva Komisiju da poboljša svoje postupke ocjenjivanja neovisnosti znanstvenih stručnjaka koji je savjetuju, među ostalim potpunom provedbom prijedloga Europskog ombudsmana nakon njegove istrage o tom pitanju, kako bi se osiguralo da dotični stručnjaci nisu ni u kakvom sukobu interesa;
18. potiče Europskog ombudsmana da pokrene istragu o strateškom pristupu Komisije u rješavanju predstavki, s obzirom na to da njezino djelovanje, koje je ograničeno samo na pitanja koja smatra strateški važnima ili koja odražavaju strukturne probleme te stoga isključuje pojedinačne slučajeve, može utjecati na prava građana na podnošenje predstavki i na dobru upravu;
19. kritizira Komisiju zbog toga što prije zaključenja trgovinskih pregovora između EU-a i Mercosura nije dovršila procjenu učinka na održivost; podsjeća na stajalište Parlamenta da se ekološki i socijalni učinci sporazuma o slobodnoj trgovini moraju temeljito procijeniti prije zaključivanja trgovinskih pregovora;
20. kritizira odluku država članica koje su predsjedale Vijećem da koriste korporativno sponzorstvo jer ta odluka donosi ozbiljne rizike za ugled i imidž EU-a te naglašava da je važno ne prihvaćati nikakva sponzorstva u budućnosti; smatra da je od presudne važnosti donijeti najstroža pravila kojima se sprečava provedba takvih praksi radi zaštite ugleda i integriteta Vijeća i EU-a u cjelini; poziva države članice da poštuju svoju obvezu da potpuno transparentno surađuju s Europskim ombudsmanom;
21. pohvaljuje rad Europskog ombudsmana za zaštitu prava građana EU-a na pristup dokumentima institucija EU-a i za to da se građanima omoguće dokumenti na svim službenim jezicima EU-a; pozdravlja inicijativu Europskog ombudsmana o ubrzanom postupku povezanom sa slučajevima pristupa dokumentima, čiji je cilj donošenje odluke o zatraženim dokumentima u roku od 40 radnih dana; ističe da je 2020. za rješavanje pritužbi u vezi s javnim pristupom u prosjeku bila potrebna jedna trećina vremena u usporedbi s vremenom prije 2018., kad je taj postupak uveden; smatra da je od iznimne važnosti zajamčiti potpunu transparentnost i javni pristup dokumentima institucija EU-a kako bi se osigurale najviše razine zaštite demokratskih prava građana i njihovo povjerenje u institucije EU-a; smatra da jedan od prioriteta mora biti revizija Uredbe (EZ) br.
1049/2001 (3); žali zbog činjenice da je zakonodavstvo EU-a o pristupu dokumentima vrlo zastarjelo, što otežava i aktivnosti Ombudsmana u vezi s tim pitanjem;
22. pozdravlja opetovan angažman Europskog ombudsmana u borbi protiv slučajeva „rotirajućih vrata”, uključujući onaj koji je obuhvaćao Europsko nadzorno tijelo za bankarstvo, koje je Europskog ombudsmana uvjerilo da se slaže s njegovim preporukama tako što je donijelo novu politiku za procjenu ograničenja i zabrana za osoblje nakon prestanka radnog odnosa te nove postupke kojima se odmah uskraćuje pristup povjerljivim informacijama za osoblje koje odlazi;
23. poziva Europskog ombudsmana da nastavi raditi na osiguravanju pravodobnog objavljivanja imena svih dužnosnika EU-a uključenih u predmete „rotirajućih vrata” i da zajamči potpunu transparentnost u pogledu svih informacija koje su s tim povezane;
24. pozdravlja istragu koju je pokrenuo Europski ombudsman o tome kako je EIB obradio zahtjev bivšeg potpredsjednika nakon prestanka radnog odnosa za rukovodeći položaj u španjolskom poduzeću Iberdrola koje je od EIB-a dobilo velike zajmove; kritizira EIB zbog toga što nije postupio u skladu sa zahtjevom Parlamenta da se u Kodeks ponašanja Upravljačkog odbora EIB-a uključi odredba kojom se sprečava da njihovi članovi nadziru kreditiranje i provedbu
(3)
Uredba (EZ) br.
1049/2001 Europskog parlamenta i Vijeća od 30. svibnja 2001.
o javnom pristupu dokumentima Europskog parlamenta, Vijeća i Komisije (SL L 145, 31.5.2001., str. 43.).